标题：冯衍
人物简介
  
冯衍，字敬通，京兆杜陵（今陕西省西安市东南）人，幼有奇才，二十岁而博通群书。王莽时，不肯出仕。义军起，投更始帝部下；因后降刘秀，故不被重用，出为曲阳县令。在此期间，由于结交外戚，迁为司隶从事，然亦由此而得罪，免官归里，闭门自保。建武末年曾上疏自陈，犹不被任用，故作《显志赋》以自励。
冯衍《显志赋》前有序文，慷慨自论作赋缘由及主旨，表示自己二十余年来，虽然 正身直行 ， 好俶傥之策 ，但 时莫能听用其谋 ，故 喟然长叹，自伤不遭 ，只有退而幽居 新丰之东，鸿门之上 的祖茔， 游精宇宙，流目八纮。历观九州山川之体，追览上古得失之风，悯道陵迟，伤德分崩 ，并 眇然有思陵云之意.于是仿效屈原《离骚》、《哀郢》、《涉江》的笔法风格，抒发了个人遭时不遇的忧愤不平，艺术个性有所加强。
辞赋家-冯衍
总述冯衍，生卒年不详。东汉初期的辞赋家。字敬通，京兆杜陵（今陕西西安东南）人。自幼有才，博览群书，新末入更始政权，后投刘秀。因遭人谗毁，怀才不遇，被废于家，闭门自保。一生著述赋、诔、铭、说、策等50篇。著名者为《显志赋》，赋中多用典故，骈偶对仗，用前代名人的遭际，抒发自己失官的感慨和愤懑。生平王莽时,冯衍辞不肯仕，后为更始将军廉丹，冯衍劝廉丹屯兵大郡，以待时变。廉丹不听，战死，冯衍亡命河东。更始二年，尚书仆射鲍永行大将军事，冯衍出计言事，乃以衍为立汉将军。后降于光武帝，任曲阳令，转迁司隶从事。因与外戚交往,免官归里。明帝即位，上书自辩,终不见用，潦倒而死。
冯衍晚年，撰《显志赋》以自伤不遇。所谓“久栖迟于小官,不得舒其所怀。抑心折节，意凄情悲”,正是他写此赋的缘由。赋中借史实以讽谕时政，借追慕古人而抒发其郁抑不平。陆机《遂志赋序》、江淹《恨赋》均举此以为怨、恨的事例。赋用骚体形式写成，词意每仿效楚辞，终以文过其实，显得空洞，感人不深。然而它继王褒《洞箫赋》之后，多用骈偶辞句，对魏晋六朝骈俪文风影响较大。
《隋书·经籍志》有《冯衍集》5卷,已散佚；明代张溥辑有《冯曲阳集》，收入《汉魏六朝百三家集》。《显志赋》冯子以为夫人之德，不碌碌如玉，落落如石。风兴云蒸，一龙一蛇，与道翱翔，与时变化，夫岂守一节哉？用之则行，舍之则臧，进退无主，屈申无常。故曰：“有法无法，因时为业，有度无度，与物趣舍。”常务道德之实，而不求当世之名，阔略杪小之礼，荡佚人间之事。正身直行，恬然肆志。顾尝好俶傥之策，时莫能听用其谋，喟然长叹，自伤不遭。久栖迟于小官，不得舒其所怀。抑心折节，意凄情悲。夫伐冰之家，不利鸡豚之息；委积之臣，不操市井之利。况历位食禄二十馀年，而财产益狭，居处益贫。惟夫君子之仕，行其道也。虑时务者不能兴其德，为身求者不能成其功。去而归家，复羁旅于州郡，身愈据职，家弥穷困，卒离饥寒之灾，有丧元子之祸。先将军葬渭陵，哀帝之崩也，营之以为园。于是以新丰之东，鸿门之上，寿安之中，地埶高敞，四通广大。南望郦山，北属泾渭，东瞰河华、龙门之阳，三晋之路，西顾酆鄗、周秦之丘，客观之墟，通视千里，览见旧都，遂定茔焉。退而幽居，盖忠臣过故墟而?#91;欷，孝子入旧室而哀叹。每念祖考，着盛德于前，垂鸿烈于后。遭时之祸，坟墓芜秽，春秋蒸尝，昭穆无列。年衰岁暮，悼无成功，将西田牧肥饶之野，殖生产，修孝道，营宗庙，广祭祀。然后阖门讲习道德，观览乎孔老之论，庶几乎松乔之福。上陇阪，陟高冈，游精宇宙，流目八纮。历观九州  冯衍山川之体，追览上古得失之风。愍道陵迟，伤德分崩。夫睹其终必原其始，故存其人而咏其道。疆理九野，经营五山，眇然有思陵云之意。乃作赋自厉，命其篇曰《显志》。显志者，言光明风化之情，昭章玄妙之思也。其辞曰：
开岁发春兮，百卉含英。甲子之朝兮，汩吾西征。发轫新丰兮，裴回镐京。陵飞廉而太息兮，登平阳而怀伤。悲时俗之险阨兮，哀好恶之无常。弃衡石而意量兮，随风波而飞扬。纷纶流于权利兮，亲雷同而妒异；独耿介而慕古兮，岂时人之所憙？沮先圣之成论兮，（上[左豸+右页]+下心）名贤之高风，忽道德之珍丽兮，务富贵之乐耽。遵大路而裴回兮，履孔德之窈冥；固众夫之所眩兮，孰能观于无形？行劲直以离尤兮，羌前人之所有；内自省而不惭兮，遂定志而弗改。欣吾党之唐虞兮，愍吾生之愁勤；聊发愤而扬情兮，将以荡夫忧心。往者不可攀援兮，来者不可与期；病没世之不称兮，愿横逝而无由。陟雍畤而消摇兮，超略阳而不反。念人生之不再兮，悲六亲之日远。陟九嵕而临（上山+下戋）兮，听泾渭之波声。顾鸿门而?#91;欷兮，哀吾孤之早零。何天命之不纯兮，信吾罪之所生；伤诚善之无辜兮，齐此恨而入冥。嗟我思之不远兮，岂败事之可悔？虽九死而不眠兮，恐余殃之有再。泪汍澜而雨集兮，气滂浡而云披；心怫郁而纡结兮，意沈抑而内悲。
瞰太行之嵯峨兮，观壶口之峥嵘；悼丘墓之芜秽兮，恨昭穆之不荣。岁忽忽而日迈兮，寿冉冉其不与；耻功业之无成兮，赴原野而穷处。昔伊尹之干汤兮，七十说而乃信；皋陶钓于雷泽兮，赖虞舜而后亲。无二士之遭遇兮，抱忠贞而莫达；率妻子而耕耘兮，委厥美而不伐。韩庐抑而不纵兮，骐骥绊而不试；独慷慨而远览兮，非庸庸之所识。卑卫赐之阜货兮，高颜回之所慕；重祖考之洪烈兮，故收功于此路。循四时之代谢兮，分五土之刑德；相林麓之所产兮，尝水泉之所殖。修神农之本业兮，采轩辕之奇策；追周弃之遗教兮，轶范蠡之绝迹。陟陇山以隃望兮，眇然览于八荒；风波飘其并兴兮，情惆怅而增伤。览河华之泱漭兮，望秦晋之故国。愤冯亭之不遂兮，愠去疾之遭惑。
流山岳而周览兮，徇碣石与洞庭；浮江河而入海兮，溯淮济而上征。瞻燕齐之旧居兮，历宋楚之名都；哀群后之不祀兮，痛列国之为墟。驰中夏而升降兮，路纡轸而多艰；讲圣哲之通论兮，心愊忆而纷纭。惟天路之同轨兮，或帝王之异政；尧舜焕其荡荡兮，禹承平而革命。并日夜而幽思兮，终悇憛而洞疑；高阳（上[左豸+右页]+下心）其超远兮，世孰可以论兹？讯夏启于甘泽兮，伤帝典之始倾；颂成康之载德兮，咏《南风》之歌声。思唐虞之晏晏兮，揖稷、契与为朋；苗裔纷其条畅兮，至汤武而勃兴。昔三后之纯粹兮，每季世而穷祸；吊夏桀于南巢兮，哭殷纣于牧野。诏伊尹于亳郊兮，享吕望于酆州，功与日月齐光兮，名与三王争流。　
杨朱号乎衢路兮，墨子泣乎白丝；知渐染之易性兮，怨造作之弗思。美《关雎》之识微兮，愍王道之将崩；拔周唐之盛德兮，捃桓文之谲功。忿战国之遘祸兮，憎权臣之擅彊；黜楚子于南郢兮，执赵武于溴梁。善忠信之救时兮，恶诈谋之妄作；聘申叔于陈、蔡兮，禽荀息于虞、虢。诛犁锄之介圣兮，讨臧仓之愬知；（左女+右巽）子反于彭城兮，爵管仲于夷仪。疾兵革之寖滋兮，苦攻伐之萌生，沈孙武于五湖兮，斩白起于长平。恶丛巧之乱世兮，毒纵横之败俗；流苏秦于洹水兮，幽张仪于鬼谷。澄德化之陵迟兮，烈刑罚之峭峻；燔商鞅之法术兮，烧韩非之说论。诮始皇之跋扈兮，投李斯于四裔；灭先王之法则兮，祸寖淫而弘大。援前圣以制中兮，矫二主之骄奢；馌女齐于绛台兮，飨椒举于章华。摛道德之光耀兮，匡衰世之眇风；褒宋襄于泓谷兮，表季札于延陵。摭仁智之英华兮，激乱国之末流。观郑  冯衍侨于溱洧兮，访晏婴
于营丘。日曀曀其将暮兮，独于邑而烦惑；夫何九州之博大兮，迷不知路之南北。驷素虬而驰骋兮，乘翠云而相佯。就伯夷而折中兮，得务光而愈明。欸子高于中野兮，遇伯成而定虑；钦真人之德美兮，淹踌躇而弗去。意斟愖而不澹兮，俟回风而容与；求善卷之所存兮，遇许由于负黍。轫吾车于箕阳兮，秣吾马于颍浒。闻至言而晓领兮，还吾反乎故宇。
览天地之幽奥兮，统万物之维纲。究阴阳之变化兮，昭五德之精光。跃青龙于沧海兮，豢白虎于金山。凿岩石而为室兮，托高阳以养仙。神雀翔于鸿崖兮，玄武潜于婴冥。伏朱楼而四望兮，采三秀之华英。篡前修之夸节兮，曜往昔之光勋，披绮季之丽服兮，扬屈原之灵芬。高吾冠之岌岌兮，长吾佩之洋洋；饮六醴之清液兮，食五芝之茂英。
揵六枳而为篱兮，筑蕙若而为室；播兰芷于中庭兮，列杜衡于外术。攒射干杂蘼芜兮，构木兰与新夷；光扈扈而炀燿兮，纷郁郁而畅美；华芳晔其发越兮，时恍忽而莫贵；非惜身之陷轲兮，怜众美之憔悴。游精神于大宅兮，抗玄妙之常操；处清静以养志兮，实吾心之所乐。山峨峨而造天兮，林冥冥而畅茂；峦回翔索其群兮，鹿哀鸣而求其友。诵古今以散思兮，览圣贤以自镇。嘉孔丘之知命兮，大老聃之贵玄。德与道其孰寳兮，名与身其孰亲。陂山谷而闲处兮，守寂寞而存神。夫庄周之钓鱼兮，辞卿相之显位。于陵子之灌园兮，似至人之髣髴。盖隐约而得道兮，羌穷悟而入术；离尘垢之窈冥兮，配乔、松之妙节。惟吾志之所庶兮，固与俗其不同。既俶傥而高引兮，愿观其从容。《显志赋》评价作为冯衍的代表作,属于汉赋中思想内容丰富深刻,抒情性很强的一篇作品.它表现了作者忠而见疏后老庄退隐之情萌生的倾向,同时也抒发了其愤世嫉俗的强烈感情.本文结合冯衍的生平探讨一下所"昭章"的"玄妙之思",同时对其艺术表现形式作一简要桓谭冯衍列传桓谭字君山，沛国相人也。[一]父成帝时为太乐令。谭以父任为郎，因好音律，[二]善鼓琴。博学多通，篃习五经，皆诂训大义，不为章句。[三]能文章，尤好古学，数从刘歆、杨雄辨别疑异。性嗜倡乐，[四]简易不修威仪，而□非毁俗儒，由是多见排扺。[五] 
注[一]相，县名，故城在今徐州符离县西北。 
注[二]宫、商、角、征、羽谓之五声，声成文谓之音。律谓六律，黄钟、太族、姑洗、蕤宾、无射、夷则。 
注[三]说文曰：“诂，训古言也。”章句谓离章辨句，委曲枝派也。 
注[四]倡，俳优也。 
注[五]扺，击也，音纸。 
哀平闲，位不过郎。傅皇后父孔乡侯晏深善于谭。[一]是时高安侯董贤宠幸，女弟为昭仪，皇后日已疏，晏嘿嘿不得意。谭进说曰：“昔武帝欲立韂子夫，阴求陈皇后之过，[二] 
而陈后终废，子夫竟立。今董贤至爱而女弟尤幸，殆将有子夫之变，可不忧哉！” 
晏惊动，曰：“然，为之柰何？”谭曰：“刑罚不能加无罪，邪枉不能胜正人。 
夫士以才智要君，女以媚道求主。皇后年少，希更艰难，或驱使医巫，外求方技，此不可不备。又君侯以后父尊重而多通宾客，必借以重埶，贻致讥议。不如谢遣门徒，务执谦箻，此修己正家避祸之道也。”晏曰“善”。遂罢遣常客，[三]入白皇后，如谭所戒。后贤果风太医令真钦，使求傅氏罪过，遂逮后弟侍中喜，诏狱无所得，乃解，故傅氏终全于哀帝之时。及董贤为大司马，闻谭名，欲与之交。谭先奏书于贤，说以辅国保身之术，贤不能用，遂不与通。当王莽居摄篡弑之际，天下之士，莫不竞曪称德美，作符命以求容媚，谭独自守，默然无言。莽时为掌乐大夫，更始立，召拜太中大夫。 
注[一]傅皇后，哀帝后。 
注[二]子夫，韂皇后也。本平阳主家讴者，得幸于武帝，生男据，遂立为皇后。 
陈皇后，武帝姑长公主嫖女也。□宠十余年，无子，闻子夫得幸，几死者数焉，上怒，遂挟妇人媚道，事觉，废居长门宫。嫖音匹妙反。见前书。 
注[三]“常”或作“宾”。 
世祖即位，征待诏，上书言事失旨，不用。后大司空宋弘荐谭，拜议郎给事中，因上疏陈时政所宜，曰： 
臣闻国之废兴，在于政事；政事得失，由乎辅佐。辅佐贤明，则俊士充朝，而理合世务；辅佐不明，则论失时宜，而举多过事。夫有国之君，俱欲兴化建善，然而政道未理者，其所谓贤者异也。昔楚庄王问孙叔敖曰：“寡人未得所以为国是也。”[一]叔敖曰：“国之有是，觿所恶也，恐王不能定也。”王曰：“不定独在君，亦在臣乎？”对曰：“君骄士，曰士非我无从富贵；士骄君，曰君非士无从安存。人君或至失国而不悟，士或至饥寒而不进。君臣不合，则国是无从定矣。”庄王曰：“善。愿相国与诸大夫共定国是也。”[二]盖善政者，视俗而施教，察失而立防，威德更兴，文武迭用，然后政调于时，而躁人可定。[三] 
昔董仲舒言“理国譬若琴瑟，其不调者则解而更张。”[四]夫更张难行，而拂觿者亡，[五]是故贾谊以才逐，而朝错以智死。[六]世虽有殊能而终莫敢谈者，惧于前事也。 
注[一]庄王名旅，穆王商臣之子也。孙叔敖，楚贤相也。言欲为国于是，未知何以得之。 
注[二]事见新序。 
注[三]躁犹动也，谓躁挠不定之人也。 
注[四]事见前书。 
注[五]拂，违也，音扶弗反。 
注[六]贾谊，洛阳人也。事文帝为博士，每诏令下，诸老先生未能言，谊尽为之对，人人各如其志所出。绛、灌之属害之，文帝亦疏之，乃以谊为长沙太傅。 
朝错，颍川人也。事文帝为太子家令，号曰“智囊”。景帝即位，为御史大夫，请削诸侯*(之)**[支]*郡。后七国反，以诛错为名，遂□斩错。见前书。 
且设法禁者，非能尽塞天下之奸，皆合觿人之所欲也，大抵取便国利事多者，则可矣。夫张官置吏，以理万人，县赏设罚，以别善恶，恶人诛伤，则善人蒙福矣。今人相杀伤，虽已伏法，而私结怨雠，子孙相报，后忿深前，至于灭户殄业，而俗称豪健，故虽有怯弱，犹勉而行之，此为听人自理而无复法禁者也。 
今宜申明旧令，若已伏官诛而私相伤杀者，虽一身逃亡，皆徙家属于边，其相伤者，加常二等，不得雇山赎罪。[一]如此，则仇怨自解，盗贼息矣。 
注[一]雇山，解见光武纪。 
夫理国之道，举本业而抑末利，是以先帝禁人二业，锢商贾不得宦为吏，[一] 
此所以抑并兼长廉耻也。今富商大贾，多放钱货，中家子弟，为之保役，[二] 
趋走与臣仆等勤，收税与封君比入，[三]是以觿人慕暛，不耕而食，至乃多通侈靡，以淫耳目。今可令诸商贾自相纠告，若非身力所得，皆以臧畀告者。[四] 
如此，则专役一己，不敢以货与人，事寡力弱，必归功田亩。田亩修，则谷入多而地力尽矣。 
注[一]高祖时，令贾人不得衣丝乘车，市井子孙不得宦为吏。 
注[二]中家犹中等也。保役，可保信也。 
注[三]收税谓举钱输息利也。东观记曰“中家子为之保役，受计上疏，趋走俯伏，譬若臣仆，坐而分利”也。 
注[四]畀，与也。东观记载谭言曰；“贾人多通侈靡之物，罗纨绮绣，杂彩玩好，以淫人耳目，而谒尽其财。是为下树奢媒而置贫本也。求人之俭约富足，何可得乎？夫俗难卒变，而人不可暴化。宜抑其路，使之稍自衰焉。”畀音必二反。 
又见法令决事，轻重不齐，或一事殊法，同罪异论，奸吏得因缘为市，所欲活则出生议，所欲陷则与死比，是为刑开二门也。今可令通义理明习法律者，校定科比，[一]一其法度，班下郡国，蠲除故条。如此，天下知方，而狱无怨滥矣。[二] 
注*[一]科谓事条，比谓类例。 
注[二]方犹法也。*书奏，不省。 
是时帝方信谶，多以决定嫌疑。又荬赏少薄，天下不时安定。谭复上疏曰： 
臣前献瞽言，未蒙诏报，不胜愤懑，冒死复陈。愚夫策谋，有益于政道者，以合人心而得事理也。凡人情忽于见事而贵于异闻，观先王之所记述，咸以仁义正道为本，非有奇怪虚诞之事。盖天道性命，圣人所难言也。自子贡以下，不得而闻，况后世浅儒，能通之乎！[一]今诸巧慧小才伎数之人，增益图书，矫称谶记，[二]以欺惑贪邪，诖误人主，焉可不抑远之哉！[三]臣谭伏闻陛下穷折方士黄白之术，甚为明矣；[四]而乃欲听纳谶记，又何误也！其事虽有时合，譬犹卜数只偶之类。[五]陛下宜垂明听，发圣意，屏腢小之曲说，述五经之正义，略赖同之俗语，详通人之雅谋。[六] 
注[一]论语子贡曰：“夫子之文章，可得而闻也。夫子之言性与天道，不可得而闻也。”郑玄注云：“性谓人受血气以生，有贤愚吉凶。天道，七政变动之占也。” 
注[二]伎谓方伎，医方之家也。数谓数术，明堂、羲和、史、卜之官也。图书即谶纬符命之类也。 
注[三]东观记载谭书云“矫称孔丘，为谶记以误人主”也。 
注[四]黄白谓以药化成金银也。方士，有方术之士也。 
注[五]言偶中也。 
注[六]赖之发声，觿物同应。俗人无是非之心，出言同者谓之赖同。礼记曰：“无赖同。” 
又臣闻安平则尊道术之士，有难则贵介胄之臣。[一]今圣朝兴复祖统，为人臣主，而四方盗贼未尽归伏者，此权谋未得也。臣谭伏观陛下用兵，诸所降下，既无重赏以相恩诱，或至虏掠夺其财物，是以兵长渠率，各生狐疑，党辈连结，岁月不解。古人有言曰：“天下皆知取之为取，而莫知与之为取。”[二]陛下诚能轻爵重赏，与士共之，则何招而不至，何说而不释，何向而不开，何征而不克！如此，则能以狭为广，以彁为速，亡者复存，失者复得矣。 
注[一]介，甲也。胄，兜鍪也。 
注[二]言先饶与之，后乃可取之。老子曰：“将欲废之，必固兴之；将欲夺之，必固与之。” 
帝省奏，愈不悦。 
其后有诏会议灵台所处，[一]帝谓谭曰：“吾欲[以]谶决之，何如？”谭默然良久，曰：“臣不读谶。”帝问其故，谭复极言谶之非经。帝大怒曰：“桓谭非圣无法，将下斩之。”谭叩头流血，良久乃得解。出为六安郡丞；[二]意忽忽不乐，道病卒，时年七十余。 
注[一]阳炫之洛阳记曰“平昌门直南大道，东是明堂大道，西是灵台”也。 
注[二]六安郡故城在今寿州安丰县南。 
初，谭著书言当世行事二十九篇，号曰新论，上书献之，世祖善焉。[一]琴道一篇未成，肃宗使班固续成之。[二]所著赋、诔、书、奏，凡二十六篇。 
注[一]新论一曰本造，二王霸，三求辅，四言体，五见征，六谴非，七启寤，八袪蔽，九正经，十识通，十一离事，十二道赋，十三辨惑，十四述策，十五闵友，十六琴道。本造、述策、闵友、琴道各一篇，余并有上下。东观记曰：“光武读之，□言卷大，令皆别为上下，凡二十九篇。” 
注[二]东观记曰：“琴道未毕，但有发首一章。” 
元和中，肃宗行东巡狩，至沛，使使者祠谭颐，乡里以为荣。 
冯衍字敬通，京兆杜陵人也。[一]祖野王，元帝时为大鸿胪。[二]衍幼有奇才，年九岁，能诵诗，至二十而博通腢书。王莽时，诸公多荐举之者，衍辞不肯仕。 
注[一]东观记曰：“其先上党潞人，曾祖父奉世徙杜陵。” 
注[二]野王字君卿，奉世之长子也。东观记曰：“野王生座，袭父爵为关内侯，座生衍。”华峤书曰：“衍祖父立，生满，年十七丧父，早卒，满生衍。” 
时天下兵起，莽遣更始将军廉丹讨伐山东。丹辟衍为掾，与俱至定陶。莽追诏丹曰：“仓廪尽矣，府库空矣，可以怒矣，可以战矣。将军受国重任，不捐身于中野，无以报恩塞责。”丹惶恐，夜召衍，以书示之。衍因说丹曰：“衍闻顺而成者，道之所大也；逆而功者，权之所贵也。[一]是故期于有成，不问所由； 
论于大体，不守小节。昔逢丑父伏轼而使其君取饮，称于诸侯；[二]郑祭仲立突而出忽，终得复位，美于春秋。盖以死诡于觿意，宁国存身，贤智之虑也。[四]故易曰‘穷则变，变则通，通则久，是以自天佑之，吉，无不利’。[五]若夫知其不可而必行之，破军残觿，无补于主，身死之日，负义于时，[六]智者不为，勇者不行。且衍闻之，得时无怠。[七]张良以五世相韩，椎秦始皇博浪之中，[八]勇冠乎贲、育，名高乎太山。[九]将军之先，为汉信臣。[一0]新室之兴，英俊不附。今海内溃乱，人怀汉德，甚于诗人思召公也，爱其甘棠，而况子孙乎？人所歌舞，天必从之。[一一]方今为将军计，莫若屯据大郡，镇抚吏士，砥厉其节，百里之内，牛酒日赐，纳雄桀之士，询忠智之谋，要将来之心，待从横之变，兴社稷之利，除万人之害，则福禄流于无穷，功烈着于不灭。何与军覆于中原，身膏于草野，[一二] 
功败名丧，耻及先祖哉？圣人转祸而为福，智士因败而为功，愿明公深计而无与俗同。”丹不能从。进及睢阳，复说丹曰：“盖闻明者见于无形，智者虑于未萌，况其昭澈者乎？[一三]凡患生于所忽，祸发于细微，[一四]败不可悔，时不可失。公孙鞅曰：‘有高人之行，负非于世；有独见之虑，见赘于人。’[一五]故信庸庸之论，破金石之策，[一六]袭当世之操，失高明之德。夫决者智之君也，疑者事之役也。[一七]时不重至，公勿再计。”丹不听，遂进及无盐，与赤眉战死。[一八]衍乃亡命河东。[一九] 
注[一]于正道虽违逆而事有成功者，谓之权，所谓反经合义者也。 
注[二]左氏传，齐晋战于赜，晋卿韩厥逐及齐侯。齐臣逢丑父乃与齐侯易位，使齐侯御车。韩厥将及齐侯，丑父令齐侯如华泉取饮，韩厥乃献丑父于郄克。 
郄克将戮之，呼曰：“自今无有代其君任患者；有一于此，将为戮矣！”郄子曰：“人不难以死免其君，我戮之不祥，赦之以劝事君者。” 
注[三]祭仲，郑大夫，突及忽皆郑庄公子也。庄公薨，太子忽当立。公子突，宋之出也，故宋人执郑祭仲。公羊传曰：“祭仲何以不名？贤也。何贤乎？以为知权。其知权柰何？宋人执之，谓曰：‘为我出忽而立突’。祭仲不从其言，则君必死，国必亡；从其言，则君可以生易死，国可以存易亡。古人有权者，祭仲是也。权者反乎经，后有善者也。行权有道。杀人以自生，亡人以自存，君子不为也。” 
注[四]诡，违也。 
注[五]皆周易下系之词。 
注[六]负犹失也。 
注[七]怠，懈也，言当急趋时。 
注[八]张良大父开地相韩昭侯、宣惠王、襄哀王，父平相厘王、悼惠王。五代相韩，谓良父及祖相韩之五王也。后秦灭韩，良家僮三百人，乃悉以家财求客刺秦王。得力士，为铁椎重百二十斤，击始皇于博浪沙中。博浪，地名，在郑州阳武县南。椎音直追反，谓击之也。 
注[九]孟贲、夏育，并古之勇士也。前书音义曰：“孟贲生拔牛角。夏育，韂人，力举千钧。” 
注[一0]廉曪，襄武人，宣帝时为后将军，即丹之先。 
注[一一]诗小雅曰：“虽无德与汝，式歌且舞。”言汉氏之德，人歌舞之也。尚书曰：“人之所欲，天必从之。” 
注[一二]与犹如也。 
注[一三]澈，明也。商鞅谓秦孝公曰：“愚者闇于成事，智者见于未萌。” 
注[一四]司马相如曰“祸故多臧于隐微，而发于人之所忽”也。 
注[一五]语见史记商君传。赘犹恶也。史记“赘”作“疑”。 
注[一六]庸，常也。金石以谕坚也。 
注[一七]役犹贱也。 
注[一八]无盐，县名，属东平郡，故城在今郓州须昌县东。 
注[一九]华峤书曰：“丹死，衍西归，吏以亡军，下司命乘传逐捕，故亡命。” 
更始二年，遣尚书仆射鲍永行大将军事，安集北方。[一]衍因以计说永曰： 
注[一]永字君长，司隶校尉宣之子。 
衍闻明君不恶切箻之言，以测幽冥之论；忠臣不顾争引之患，以达万机之变。[一] 
是故君臣两兴，功名兼立，铭勒金石，令问不忘。今衍幸逢宽明之日，将值危言之时，[二]岂敢拱默避罪，而不竭其诚哉！ 
注[一]箻，实也。幽冥谕深远也。争引谓引事与君争也。事非一涂，故曰万机之变也。书曰：“一日二日万机。”东观记：“衍更始时为偏将军，与鲍永相善。 
更始既败，固守不以时下。建武初，为扬化大将军掾，辟邓禹府，数奏记于禹，陈政言事。”自“明君”以下，皆是谏邓禹之词，非劝鲍永之说，不知何据，有此乖违。 
注[二]危犹高也。论语曰：“天下有道，危言危行。” 
伏念天下离王莽之害久矣。始自东郡之师，[一]继以西海之役，[二]巴、蜀没于南夷，[三]缘边破于北狄，[四]远征万里，暴兵累年，[五]祸拿未解，兵连不息，[六]刑法弥深，[七]赋敛愈重。觿强之党，横击于外，百僚之臣，贪残于内，元元无聊，饥寒并臻，父子流亡，夫妇离散，庐落丘墟，田畴芜秽，疾疫大兴，灾异蜂起。于是江湖之上，海岱之滨，风腾波涌，更相骀藉，[八]四垂之人，肝脑涂地，死亡之数，不啻太半，殃咎之毒，痛入骨髓，匹夫僮妇，咸怀怨怒。 
[九]皇帝以圣德灵威，龙兴凤举，率宛、叶之觿，将散乱之兵，喢血昆阳，长驱武关，破百万之陈，摧九虎之军，[一0]赖震四海，席卷天下，[一一]攘除祸乱，诛灭无道，一儙之闲，海内大定。继高祖之休烈，修文武之绝业，社稷复存，炎精更辉，德冠往初，功无与二。[一二]天下自以去亡新，就圣汉，当蒙其福而赖其愿。树恩布德，易以周洽，其犹顺惊风而飞鸿毛也。[一三]然而诸将虏掠，逆伦绝理，[一四]杀人父子，妻人妇女，燔其室屋，略其财产，饥者毛食，寒者裸跣，[一五]冤结失望，无所归命。今大将军以明淑之德，秉大使之权，统三军之政，存抚并州之人，惠爱之诚，加乎百姓，高世之声，闻乎腢士，故其延颈企踵而望者，非特一人也。且大将军之事，岂得珪璧其行，束修其心而已哉？[一六]将定国家之大业，成天地之元功也。昔周宣中兴之主，齐桓霸强之君耳，犹有申伯、召虎、夷吾、吉甫[一七]攘其蝥贼，[一八]安其疆宇。况乎万里之汉，明帝复兴，而大将军为之梁栋，此诚不可以忽也。[一九] 
注[一]离，遭也。莽居摄元年，翟义起兵于东郡，莽发八将军以击之。东郡，今滑州也。 
注[二]莽居摄元年，西羌庞恬、傅幡等怨莽夺其地为西海郡，攻西海太守程永，莽遣护羌校尉窦况击之。 
注[三]莽篡位，贬西南夷□町王为侯，王邯怨恨，攻益州，杀大尹程隆。莽发巴、蜀吏士击之，出入三年，死者十七八。 
注[四]莽*[始]*建国三年，乌珠单于遣左贤王入云中，大杀吏人，大辈万余，中辈数千，杀雁门、朔方太守，略吏人畜产不可胜数，缘边虚耗也。 
注[五]暴，露也。 
注[六]拿谓相连引也。 
注[七]莽以地皇元年以后为不须时令，自是春夏斩人于市。 
注[八]莽时江湖海泽糜沸，青、徐、荆、楚之地搔扰。前书音义曰：“跆，蹋也。” 
今此为“骀”，古字通。 
注[九]僮犹贱也。 
注[一0]莽末，下江兵邓晔、*(王)**[于]*匡攻武关，莽乃拜将军九人，皆以虎为号，以捍匡等。*[匡等]*击破六虎，败走三虎，乃保京师仓，邓晔等乃开武关迎更始。 
注[一一]席卷言无余也。 
注[一二]此上二句，司马相如封禅书之词。 
注[一三]言其易也。王曪圣主得贤臣颂曰“翼乎如鸿毛遇顺风”也。 
注[一四]伦亦理也。 
注[一五]毛，草也。臣贤案：衍集“毛”字作“无”，今俗语犹然者，或古亦通乎？ 
注[一六]言当恢廓规摹，不可空自清洁，徒约束修身而已。 
注[一七]申伯，周宣王之元舅也；召虎，召穆公也；吉甫谓尹吉甫也；皆周宣王臣，并见毛诗。夷吾，管仲之字也。 
注[一八]蝥贼，食禾稼虫名，谕奸盗侵渔也。蝥音牟。 
注[一九]左传子产谓子皮曰：“子于郑国，栋也。栋折榱崩，侨将压焉。” 
且衍闻之，兵久则力屈，人愁则变生。今邯郸之贼未灭，真定之际复扰，[一] 
而大将军所部不过百里，守城不休，战军不息，兵革云翔，百姓震骇，柰何自怠，不为深忧？夫并州之地，东带名关，北逼强胡，[二]年谷独孰，人庶多资，斯四战之地，攻守之场也。如其不虞，何以待之？故曰“德不素积，人不为用。 
备不豫具，难以应卒”。[三]今生人之命，县于将军，将军所杖，必须良才，宜改易非任，更选贤能。夫十室之邑，必有忠信。[四]审得其人，以承大将军之明，虽则山泽之人，无不感德，思乐为用矣。然后简精锐之卒，发屯守之士，三军既整，甲兵已具，相其土地之饶，观其水泉之利，制屯田之术，习战射之教，则威风远畅，人安其业矣。若镇太原，抚上党，收百姓之欢心，树名贤之良佐，天下无变，则足以显声誉，一朝有事，则可以建大功。惟大将军开日月之明，发深渊之虑，监六经之论，观孙吴之策，[五]省腢议之是非，详觿士之白黑，[六]以超周南之夡，垂甘棠之风，令夫功烈施于千载，富贵传于无穷。 
伊、望之策，何以加兹！[七] 
注[一]邯郸谓王郎也。真定谓刘杨也。 
注[二]井陉关也。要害之塞，故曰名关。东观记作“石陉关”。 
注[三]史记子贡说晋君曰：“虑不先定，不可以应卒。”卒音仓忽反。 
注[四]东观记曰：“无谓无贤，路有圣人”。 
注[五]孙武，吴王阖庐将；吴起，魏文侯将；并着兵书也。 
注[六]白黑犹贤愚也。 
注[七]伊尹、吕望。 
永既素重衍，为且受使得自置偏裨，乃以衍为立汉将军，[一]领狼孟长，屯太原，[二]与上党太守田邑等缮甲养士，扞韂并土。 
注[一]东观记曰“时永得置偏裨将五人”也。 
注[二]狼孟，县名，属太原郡，故城在今并州阳曲县东北。 
及世祖即位，遣宗正刘延攻天井关，与田邑连战十余合，延不得进。邑迎母弟妻子，为延所获。[一]后邑闻更始败，乃遣使诣洛阳献璧马，即拜为上党太守。 
[二]因遣使者招永、衍，永、衍等疑不肯降，而忿邑背前约，[三]衍乃遣邑书曰： 
注[一]东观记曰：“邓禹使积弩将军冯愔将兵击邑，愔悉得邑母弟妻子。” 
注[二]东观记曰，遣骑都尉弓里游、谏大夫何叔武，即拜邑为上党太守。 
注[三]东观记，衍与邑素誓刎颈，俱受重任。 
盖闻晋文出奔而子犯宣其忠，[一]赵武逢难而程婴明其贤，[二]二子之义当矣。 
今三王背畔，赤眉危国，[三]天下蚁动，社稷颠陨，[四]是忠臣立功之日，志士驰马之秋也。伯玉擢选剖符，专宰大郡。[五]夫上党之地，有四塞之固，东带三关，西为国蔽，[六]柰何举之以资强敌，开天下之匈，假仇雠之刃？岂不哀哉！[七] 
注[一]晋文公重耳避丽姬之难出奔，狐偃劝令返国，遂为霸主。子犯即狐偃字也。 
注[二]赵盾，晋卿，生赵朔，朔娶晋成公姊为夫人。晋景公三年，大夫屠岸贾诛赵氏，杀赵朔，灭其族。朔妻有遗腹，走公宫。赵朔客程婴、公孙杵臼。杵臼谓程婴曰：“胡不死？”程婴曰：“朔之妇有遗腹，若幸而生男，吾奉之；即女也，吾徐死耳。”居无何，朔妻生男，屠岸贾闻之，乃索于宫中。夫人置儿于稿中，祝曰：“赵宗灭乎，若*(唬)**[□]*。即不灭，若无声。”及索儿，竟无声。程婴曰：“今一索不得，后必复索之。”杵臼乃取它婴儿负之匿山中。诸将共攻杀杵臼并孤儿，然赵氏真孤乃在程婴所，即赵武也。居十五年，晋景公乃立赵武为卿，而复其田邑。事见史记。 
注[三]三王见更始传。 
注[四]蚁动谕觿。 
注[五]文帝初，与郡守始为铜虎符、竹使符，分持其一，以为瑞信。剖即分也。 
注[六]三关谓上党关、壶口关、石陉关也。陉音形。 
注[七]张仪说楚王曰：“秦下甲攻韂阳晋，大开天下匤。”李斯曰：“所谓借寇兵而赍盗粮也。” 
衍闻之，委质为臣，无有二心；[一]挈瓶之智，守不假器。[二]是以晏婴临盟，拟以曲戟，不易其辞；[三]谢息守郕，胁以晋、鲁，不丧其邑。[四]由是言之，内无钩颈之祸，外无桃莱之利，[五]而被畔人之声，蒙降城之耻，窃为左右羞之。且邾庶其窃邑畔君，以要大利，曰贱而必书；莒牟夷以土地求食，而名不灭。是以大丈夫动则思礼，行则思义，未有背此而身名能全者也。[六]为伯玉深计，莫若与鲍尚书同情曒力，显忠贞之节，立超世之功。如以尊亲系累之故，能捐位投命，归之尚书，大义既全，敌人纾怨，[七]上不损剖符之责，下足救老幼之命，申眉高谈，无愧天下。若乃贪上党之权，惜全邦之实，衍恐伯玉必怀周赵之忧，上党复有前年之祸。[八]昔晏平仲纳延陵之诲，终免栾高之难；[九] 
孙林父违穆子之戒，故陷终身之恶。[一0]以为伯玉闻此至言，必若刺心，自非婴城而坚守，则策马而不顾也。[一一]圣人转祸而为福，智士因败以成胜，愿自强于时，无与俗同。 
注[一]委质犹屈膝也。左传曰：“策名委质，贰乃辟也。臣无二心，古之制也。” 
注[二]解见左传。 
注[三]晏子春秋曰：“齐大夫崔杼弑齐庄公，乃劫诸大夫盟。有敢不盟者，戟钩其颈，□承其心，曰：‘不与崔氏而与公室者，盟神视之，言不疾，指不至血者死。’所杀者七人，而后及晏子。晏子奉血仰天曰：‘崔氏无道而杀其君，若有能复崔氏而婴不与，盟*[神]*视之。’遂仰而饮血。崔氏曰：‘晏子与我，则齐国吾与共之；不与我，则戟在脰，□在心，子图之。’晏子曰：‘劫吾以刃而失其意，非勇也。留吾以利而背其君，非义也。 
诗云：“恺悌君子，求福不回。”婴可回而求福乎？□刃钩之，直兵推之，婴不革矣。’崔子遂释之。” 
注[四]左传，孟孙之家臣谢息。孟孙从鲁昭公如楚，谢息为孟孙守郕邑。晋人来理□田，季孙将以郕邑与之。谢息不可，曰：“夫子从君而守臣丧邑，虽吾子亦有猜焉。”季孙曰：“君之在楚，于晋罪也。又不听晋，鲁罪重矣。晋师必至，吾无以待之。”谢息曰：“古人有言，‘挈瓶之智，守不假器。’”季孙曰：“吾与子桃。”辞以无山，与之莱、柞，乃迁于桃。杜预注曰：“挈瓶，汲器，谕小智也。鲁国*(下)**[卞]*县东南有桃虚。”莱、柞，二山名。 
注[五]臣贤案：谢息得桃邑莱山，故言“无桃莱之利”也。但为“莱”字似“枣”，文又连“桃”，后学者以“桃枣”易明，“桃莱”难悟，不究始终，辄改“莱”为“枣”。衍集又作“菜”，或改作“乘”，展转乖僻为谬矣。 
注[六]庶其，邾大夫，以邾邑漆、闾丘奔鲁，故言窃邑畔君以要利也。牟夷，莒大夫，窃牟娄及防兹来奔；昭公三十一年，邾黑肱以滥来奔。左传曰，以地畔，求食而已，不求其名。贱而必书，以名其人，终为不义，不可灭已。是故君子动则思礼，行则思义。或求名而不得，或欲盖而名彰。此所谓三畔人名者也。 
注[七]纾，缓。音舒。 
注[八]史记曰，赵孝成王时，韩上党*(太)*守冯亭使人至赵曰：“韩不守上党，入之于秦，其吏人皆安为赵，不欲为秦。有城市邑十七，愿再拜入之赵。”赵王大喜，召平阳君豹告曰：“冯亭入城市邑十七，受之何如？”豹曰：“圣人甚恶无故之利。夫秦蚕食韩氏，地中绝不令相通，韩氏所以不入于秦者，欲嫁其祸于赵，必勿受也。”赵王不听，遂发兵取上党，于是秦人围赵，坑其卒四十万。秦又围邯郸。又攻西周，拔之。故言怀周赵之忧。前年犹往时。 
注[九]延陵，邑名，吴公子季札所封，故以号焉。左传鲁襄二十九年，季札聘齐，见晏平仲。曰：“子速纳邑与政。无邑无政，乃免于难。”晏子因陈桓子以纳邑与政，是以免于栾高之难。栾谓子雅，高谓子尾，皆齐大夫。左氏鲁昭公八年，栾高作难，晏子无罪。 
注[一0]孙林父，韂大夫孙文子也。穆子，鲁大夫叔孙豹也。左传，韂侯使孙林父聘鲁，且寻盟。公登亦登，叔孙穆子相仪，趋进曰：“诸侯之会，寡君未尝后韂君。今吾子不后寡君，未知所过。”孙子无词，亦无悛容。穆子曰：“孙子必亡。为臣而君，过而不悛，亡之本也。”至襄十四年，孙林父逐出韂献公。 
献公复入国，林父遂以戚邑畔。是陷于终身之恶。 
注[一一]言不过为二涂而已。 
邑报书曰：邑报书曰： 
仆虽驽怯，亦欲为人者也，岂苟贪生而畏死哉！曲戟在颈，不易其心，诚仆志也。 
闲者，老母诸弟见执于军，而邑安然不顾者，岂非重其节乎？若使人居天地，寿如金石，要长生而避死地可也。今百龄之期，未有能至，老壮之闲，相去几何。诚使故朝尚在，忠义可立，虽老亲受戮，妻儿横分，邑之愿也。 
闲者，上党黠贼，大觿围城，义兵两辈，入据井陉。邑亲溃敌围，拒击宗正，[一] 
自试智勇，非不能当。诚知故朝为兵所害，新帝司徒已定三辅，[二]陇西、北地从风响应。 
其事昭昭，日月经天，河海带地，不足以比。[三]死生有命，富贵在天。[四] 
天下存亡，诚云命也。邑虽没身，能如命何？
少将-冯衍
  冯衍冯衍（1908-）别字卜蕃，江苏南通人。南京中央军校第六期、陆军大学第十三期、国防研究院第一期毕业。历任连、营、团长，军令部第一厅第一处处长，军委会战地党政委员会军事组副组长，派赴印缅考察团成员，第七十一军参谋长，中国远征军司令长官部少将副参谋长，军委会派驻东南亚盟军总部首席联络官，赴新加坡受降中国代表，军政部参事，中央军事机构改组委员会秘书组文书科主任，国防部长办公室副主任、代主任，国民政府国防部土地及建筑司少将司长。1946年10月退役。